UPDATE Declarația integrală făcută de Cioloș pentru Politico, transmisă de PLUS: Am avut o discuție cu Sylvie Goulard și mi-a explicat că a respectat regulile

UPDATE ora 13:16

Transcrierea fragmentului de interviu acordat de Dacian Cioloș pentru Politico.eu, transmis de PLUS către G4Media.ro.

Politico: And what about Sylvie Goulard?

D.C.: Same approach for her (Sylvie Goulard in reference to Plumb), I had a discussion with her, and she explained to me that she respected the rules.

She respected the rules on this issue with local assistants and she reimbursed on the assistant to make sure that in any case it will not affect the financial interest of the Parliament.

On the think tank, she declared these activities, for two or 3 years. Everybody was aware, this problem was not mentioned. She respected the rules. I think the Parliament need stricter rules”.

Politico: Cât despre Sylvie Goulard?

D.C.: ”Am aceeași abordare și față de ea (față de Sylvia Goulard, făcând referire la Plumb), am avut o discuție cu ea și mi-a explicat că a respectat regulile.

Ea a respectat regulile în această problemă cu asistenții locali și a rambursat banii pentru a se asigura că nu vor fi afectate interesele financiare ale Parlamentului.

În fața specialiștilor, ea a declarat aceste activități timp de 2 sau 3 ani. Toată lumea știa, dar această problemă nu a fost menționată. Ea a respectat regulile. Cred că Parlamentul are nevoie de reguli mai stricte”.

Dacian Cioloș, liderul grupului Renew Europe din Parlamentul European, spune că a acceptat explicațiile franțuzoaicei Sylvie Goulard despre acuzațiile de corupție și că o va susține pentru postul de comisar european, informează Politico.eu. Cu o zi înainte, Cioloș anunța, pe Facebook, că europarlamentarii Alianței USR PLUS ”îi vor trata în mod egal pe toți candidații. Și pe cel român, și pe cel francez”. Replica lui Cioloș a venit după ce presa a dezvăluit că nu doar Rovana Plumb are probleme de integritate, ci și Sylvie Goulard, candidata Franței, susținută de partidul lui Emmanuel Macron, și el membru al grupului Renew Europe.

Dacian Cioloș a declarat că a avertizat-o pe Ursula von der Leyen că este împotriva nominalizării Rovanei Plumb pentru funcția de comisar european și a anunțat că va vota împotriva candidatului român, notează Politico.eu.

„O cunosc pe Rovana Plumb”, a spus Cioloș, respingând sugestiile că ar trebui să o sprijine dintr-un anumit sentiment de solidaritate națională. „Cum pot fi sigur că va reprezenta valorile europene?”, a mai declarat Cioloș citat de sursa menționată.

În același timp, Cioloș a spus că a acceptat explicațiile privind acuzațiile de corupție care planează asupra candidatei franceze Sylvie Goulard, care este acuzată de că ar fi angajat fictiv anumite persoane în cabinetul său de europarlamentar. Cioloș a declarat că prin explicațiile sale, Sylvie Goulard l-a convins că respectă regulile UE, așa cum o demonstrează faptul că aceasta a rambursat fondurile cheltuite din fondurile comunității europene, mai notează Politico.eu.